Mikojan støttede Stalin under den magtkamp, der fulgte efter Lenins død i 1924 - han var selv blevet medlem af den [[Sovjetunionens kommunistiske partis centralkomité|bolsjevikiske centralkomité]] i 1923. Som kommissær for indenrigs- og udenrigshandel fra og med 1926 indførte han idéer fra Vesten, såsom fremstillingen af dåsemad.<ref name="SovArmenian" /> I 1935 blev han valgt til politbureauet og blev en af de første sovjetiske ledere, der tog på rejser til USA for at fremme økonomisk samarbejde. Mikojan tilbragte tre måneder i USA, hvor han ikke alene lærte om landets fødevareindustri, men også mødtes med [[Henry Ford]] og besøgte stormagasinet [[Macy's]] i [[New York City|New York]]. Efter sin tilbagekomst til USSR introducerede Mikojan en række populære amerikanske forbrugsvarer, inklusiv hamburgere, dessertis, corn flakes, popcorn, tomatjuice, grapefrugt og majskolber. {{sfn|Montefiore|2005|pp=192–193n}} Mikojan indledte fremstillingen af is i USSR og holdt personligt kontrol med isens kvalitet indtil han blev fjernet fra sin post. Stalin fortalte vittigheder om dette ved at sige: ''Anastas, du går mere op i is end i kommunisme.''<ref>Bogdanov, Igor A. ''Лекарство от скуки, или, История мороженого''. Moskva: Novoje literaturnoje obozrenije, 2007, p. 100. {{ru icon}}</ref> Mikojan bidrog også til udviklingen af kødproduktionen i USSR, og en af de sovjetiske pølsefabrikker blev opkaldt efter ham.<ref>{{Cite web |url=http://www.kolbasa.name/mikojan-mikojanovskij-mikojanovskij-mjasokombinat.html |title=Микоян {{!}} Микояновский {{!}} Микояновский мясокомбинат<!-- Bot genereret titel --> |access-date= 2. februar 2013 |archive-date=21. juni 2012 |archive-url=https://web.archive.org/web/20120621093216/http://www.kolbasa.name/mikojan-mikojanovskij-mikojanovskij-mjasokombinat.html |url-status=dead }}</ref>
Politik